钦定古今图书集成/明伦汇编/氏族典/第284卷 > 黄策
## 钦定古今图书集成/明伦汇编/氏族典/第284卷 > 黄策

按《吴县志》：“策字子虚，彦子。登元祐六年进士，历雍丘
主簿、齐州教授。元符末，诏中外言事，时昭慈圣献皇
后既复位号，而典册未正，策上书甚切，蔡京深衔之。
崇宁初，入党籍，羁管登州，会赦还乡。后为发运使属
官。靖康初，为两浙漕使。建炎中，追录党人，除直秘阁，
通判严州。初，钦宗在青宫时，闻策名，大书‘随缘堂’”三
字以赐，因自号随缘居士。仕至工部侍郎。